|  |  |  |
| --- | --- | --- |
| ГРБОВИ ЗА МЕМОРАНДУМ | Szerb Köztársaság  Vajdaság Autonóm Tartomány  **Tartományi Oktatási, Jogalkotási, Közigazgatási és**  **Nemzeti Kisebbségi – Nemzeti Közösségi Titkárság**  Mihajlo Pupin sugárút 16., 21000 Újvidék  Telefon: +381 21 487 46 77  [livia.bata@vojvodinа.gov.rs](mailto:livia.bata@vojvodinа.gov.rs) | |
|  | SZÁM: 000151141 2024 09427 005 000 000 001 | DÁTUM: 2024. január 29. |

A nemzeti kisebbségek – nemzeti közösségek nyelvét és írását a munkában hivatalosan használó szervek és szervezetek részére történő költségvetési eszközök odaítéléséről szóló tartományi képviselőházi rendelet (VAT Hivatalos Lapja, 14/2015. szám) 6. szakaszának 1. bekezdése alapján, figyelemmel a Vajdaság Autonóm Tartomány 2024. évi költségvetéséről szóló tartományi képviselőházi rendelet (VAT Hivatalos Lapja, 54/2022. szám) 11. és 12. szakaszára, 23. szakaszának 4. bekezdésére, 25. és 26. szakaszára, valamint a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság költségvetési eszközeinek a nemzeti kisebbségek – nemzeti közösségek nyelvét és írását a munkában hivatalosan használó szervek és szervezetek részére történő odaítéléséről szóló szabályzat (VAT Hivatalos Lapja, 7/2023. szám) 3. szakaszának 1. bekezdésére és 4. szakaszának 1. bekezdésére, a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság

**PÁLYÁZATOT**

hirdet

**költségvetési eszközök 2024. évi odaítélésére azon Vajdaság autonóm tartományi szervek és szervezetek számára, amelyeknek munkájában hivatalos használatban van a nemzeti kisebbségek – nemzeti közösségek nyelve és írása**

**A 10.000.000,00 dinár összegű eszközkeret** odaítélése a Vajdaság autonóm tartományi nemzeti kisebbségek – nemzeti közösségek nyelvének és írásának hivatalos használatára vonatkozó jogérvényesítésének előmozdítása céljából történik.

**Pályázók köre:**

* Vajdaság Autonóm Tartomány területén lévő helyi önkormányzati szervek, amelyek városi, illetve községi statútuma megállapítja a nemzeti kisebbségi – nemzeti közösségi nyelv és írás hivatalos használatát a helyi önkormányzat egész területén vagy a területén levő településeken,
* az első fordulatban foglalt városok és községek területén levő helyi közösségek,
* költségvetési eszközöket felhasználó más szervek, szervezetek, szolgálatok és intézmények, amelyek székhelye az első fordulatban foglalt helyi önkormányzat területén van, vagy a helyi önkormányzat területén látnak el tevékenységet.

**Az eszközök odaítélése** az alábbiak finanszírozása, illetve tárfinanszírozása céljából valósul meg:

* a szerv és szervezet elnevezését, a település nevét és más földrajzi elnevezéseket az útvonalakon, az utcák és terek nevét, a nyilvánosságnak szánt egyéb értesítéseket és figyelmeztetéseket a községben, városban vagy a településen hivatalos használatban levő nemzeti kisebbségi – nemzeti közösségi nyelven tartalmazó táblák kidolgozásának költségeire,
* két- vagy többnyelvű formanyomtatványok, hivatalos közlönyök és egyéb nyilvános kiadványok nyomtatásának költségeire,
* az elektronikus közigazgatási rendszer fejlesztésére a többnyelvűség feltételeinek megfelelő működéshez.

**Az odaítélendő eszközök mértéke** az alábbi mércék szerint kerül megállapításra:

* az egész község, város vagy település területén hivatalos használatban levő nemzeti kisebbségi – nemzeti közösségi nyelv és írás száma,
* a nemzeti kisebbség – nemzeti közösség tagjainak százalékos aránya a teljes lakosság számában, amelynek nyelve és írása hivatalos használatban van, a Köztársasági Statisztikai Hivatal hivatalos adatai szerint, a legutóbbi népszámlálás alapján,
* a tevékenység végrehajtásához szükséges anyagi költségek teljes összege,
* a tevékenység finanszírozásához meglévő egyéb források,
* a tevékenység finanszírozásának folyamatossága a Titkárság részéről, illetve első alkalommal igénylik-e az eszközöket,
* a felügyelőségi szolgálatok többnyelvűség előmozdítására irányuló tevékenységének javítására elrendelt vagy javasolt intézkedések megléte,
* a nemzeti tanács megerősítése a tevékenység finanszírozásának jelentőségéről.

**A pályázati kérelmek benyújtási határideje 2024. február 23.**

**A teljeskörű pályázati dokumentáció átvehető a Titkárság irodahelyiségeiben, illetve letölthető a Titkárság** [**www.puma.vojvodina.gov.rs**](http://www.puma.vojvodina.gov.rs) **honlapjáról.**

**A pályázati kérelmek kizárólag a Titkárság pályázati formanyomtatványán**, szerb nyelven vagy a Vajdaság Autonóm Tartomány szerveiben hivatalos használatban levő nemzeti kisebbségi – nemzeti közösségi nyelven nyújthatók be.

A pályázati kérelmek benyújthatók:

1. személyesen, a tartományi közigazgatási szervek iktatójában Újvidéken,

2. vagy postán a:

Pokrajinski sekretarijat za obrazovanje, propise, upravu i nacionalne manjine – nacionalne zajednice, Bulevar Mihajla Pupina 16, 21000 Novi Sad (Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság, Mihajlo Pupin sugárút 16., 21000 Újvidék) címre

ZA KONKURS – DODELA BUDŽETSKIH SREDSTAVA ORGANIMA

I ORGANIZACIJAMA U AUTONOMNOJ POKRAJINI VOJVODINI

U ČIJEM RADU SU U SLUŽBENOJ UPOTREBI JEZICI I PISMA NACIONALNIH MANJINA – NACIONALNIH ZAJEDNICA ZA 2024. GODINU

(*PÁLYÁZAT KÖLTSÉGVETÉSI ESZKÖZÖK 2024. ÉVI ODAÍTÉLÉSÉRE AZON VAJDASÁG AUTONÓM TARTOMÁNYI SZERVEK ÉS SZERVEZETEK SZÁMÁRA, AMELYEKNEK MUNKÁJÁBAN HIVATALOS HASZNÁLATBAN VAN A NEMZETI KISEBBSÉGEK – NEMZETI KÖZÖSSÉGEK NYELVE ÉS ÍRÁSA*) megjelöléssel.

A személyesen vagy postai úton benyújtott pályázati kérelmeket kötelezően elektronikus formában, szkennelt – PDF formátumban, valamint word formátumban is be kell nyújtani a Titkárság <http://185.166.125.155/konkursi/> alkalmazásán keresztül, kiválasztva a megfelelő pályázatot, amelyre a pályázati kérelem vonatkozik.

A pályázati kérelmeket **két példányban** kell benyújtani a pályázó felhatalmazott személyének hitelesítésével és aláírásával ellátott **két nyilatkozattal**, ha egy alapon pályáznak, ha pedig egyidejűleg több alapon is pályáznak, a pályázati kérelmeket valamennyi külön alapra két példányban, két hitelesített nyilatkozattal kell megküldeni.

A pályázók részére nincs megszabva, hány pályázatot nyújthatnak be. Amennyiben egy pályázó több pályázatot nyújt be, valamennyi pályázatát külön küldeményként kell megküldenie, illetve minden egyes rendeltetésre külön pályázatot kell benyújtania, és kötelezően meg kell küldenie a dokumentum szkennelt változatát (a pályázó és a rendeltetés megjelölésével).

A Titkárság nem veszi figyelembe a késve érkező vagy hiányos pályázati kérelmeket, amelyeknek a hiányosságait annak jelzése után sem hárították el, valamint a Pályázatban előirányzott rendeltetéstől eltérő vagy jogosulatlan személy által benyújtott pályázatokat.

A Titkárság a Pályázat alapján kizárólag azokat a tevékenységeket társfinanszírozza, amelyeket a Pályázat meghirdetésének napjától számítva 2024. december 31-éig terjedő időszakban valósítanak meg.

A pályázati eljárást a pályázati kérelmeket megvitató bizottság folytatja le, amelyet a tartományi titkár alakít meg. Miután a bizottság megvitatta a beérkezett pályázati kérelmeket elkészíti a pályázati kérelmek értékelési és rangsorolási listáját, és azt benyújtja a tartományi titkárnak.

Az eljárás lefolytatása után az eszközök odaítéléséről a tartományi titkár határozattal dönt, amely végleges. **Az eszközök odaítélésére vonatkozó határozatot közzé kell tenni a Titkárság honlapján.**

Pályázattal kapcsolatos kiegészítő tájékoztatás a Titkárságon kapható, a 021/487 4677 telefonszámon, e-mailben a [livia.bata@vojvodina.gov.rs](mailto:livia.bata@vojvodina.gov.rs) címen, illetve a Titkárság [www.puma.vojvodina.gov.rs](http://www.puma.vojvodina.gov.rs). című honlapján.

|  |
| --- |
|  |
|  |  |
|  |  |

Szakállas Zsolt, s.k.

tartományi titkár